Imehnõ Jezu poetory tõ tõmapose ahtao ãpuruhpyry taka , toto pyno mexiatose . Toto maro mexiatose imehnõ neneryme . Mame atapyĩkõ tupuxihkase ahtao imehnomo a omõkomory tõkehko maro meanahtoatose . Tãkye ro mexiatose Ritonõpo nekarory kurã enetuputyryke oya xine . Omõkomohpyrykõ motye kuhse Ritonõpo nekarory oya xine mana . Moro onupuxihkasaromepyra imehnõ mana , jumãme .
